จบฎีกา! TRUE ชนะคดีจ่ายชดเชย 1.2 พันลบ. ให้ TOT หลังศาลปกครองสูงสุดยืนตามศาลชั้นต้น
จบฎีกา! TRUE ชนะคดีจ่ายเงินชดใช้ 1.2 พันล้าน ให้ "ทีโอที" หลังศาลปกครองสูงสุดยืนตามศาลชั้นต้น
จบฎีกา! TRUE ชนะคดีจ่ายเงินชดใช้ 1.2 พันล้าน ให้ "ทีโอที" หลังศาลปกครองสูงสุดยืนตามศาลชั้นต้น
27 ต.ค. 2565

ศาลปกครองสูงสุดพิพากษายืนตามศาลปกครองชั้นต้น เพิกถอนคำชี้ขาดของคณะอนุญาโตตุลาการ สถาบันอนุญาโตตุลาการ สำนักระงับข้อพิพาท สำนักงานศาลยุติธรรม ข้อพิพาทหมายเลขดำที่ 10/2551 หมายเลขแดงที่ 55/2557 ลงวันที่ 26 มิถุนายน 2557 และปฏิเสธการขอบังคับตามคำชี้ขาดของคณะอนุญาโตตุลาการดังกล่าว ที่ให้ บริษัท ทรู คอร์ปอเรชั่น จำกัด (มหาชน) หรือ TRUE ชดใช้เงินตามสัญญาร่วมการงานและร่วมลงทุนเพื่อขยายบริการโทรศัพท์ให้แก่ บมจ.ทีโอที
ทั้งนี้ศาลปกครองสูงสุด เห็นว่าการที่คณะอนุญาโตตุลาการมีคำวินิจฉัยชี้ขาดว่า มติคณะรัฐมนตรี (ครม.) เมื่อวันที่ 28 ม.ค.46 และวันที่ 11 ก.พ.46 มีผลทำให้ส่วนแบ่งรายได้ของทีโอทีฯลดลง แต่ส่วนแบ่งรายได้ของทรูฯยังคงเท่าเดิม จึงขัดต่อพ.ร.บ.ภาษีสรรพสามิต พ.ศ.2527 และเป็นมติที่มีวัตถุประสงค์เป็นการต้องห้ามชัดแย้งโดยกฎหมายตกเป็นโมฆะ และให้ทรูฯชำระเงินผลประโยชน์ตอบแทนตามสัญญาพิพาทเป็นเงินจำนวน 1,217.50 ล้านบาท พร้อมดอกเบี้ยในอัตราร้อยละ 7.5 ต่อปี ของต้นเงินจำนวน 1,217.50 ล้านบาท นั้นเป็นคำชี้ขาดข้อพิพาทที่ไม่ชอบด้วยกฎหมาย ซึ่งศาลต้องเพิกถอนคำชี้ขาดดังกล่าว อีกทั้งเป็นคำชี้ขาดข้อพิพาทที่ไม่สามารถแยกออกจากกันได้ ซึ่งการบังคับตามคำชี้ขาดดังกล่าวย่อมเป็นการขัดต่อความสงบเรียบร้อยและศีลธรรมอันดีของประชาชน ที่ศาลปกครองสูงสุดต้องปฏิเสธการขอบังคับตามคำชี้ขาดของคณะอนุญาโตตุลาการดังกล่าวตามมาตรา 43(4)และมาตรา 44 พ.ร.บ.อนุญาโตตุลาการ 2545